Държавен вестник, бр. 22, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  22
им в пряко зависими от партийните пред­
ложители и не допринася за доверието в 
изборната администрация, а чрез нея – и в 
самия изборен процес.
От проверката на предоставените от 
Централната избирателна комисия пис­
мени доказателства е видно, че в периода 
21 – 26.10.2024 г. най-голям е броят на сме­
ните в състава на секционните избирателни 
комисии в 27 Старозагорски изборен ра­
йон – 1524, или близо 37 % от членовете на 
секционните комисии са били заменени. В 01 
Благоевградски изборен район на 21.10.2024 г. 
са били сменени 317 членове на секционни 
избирателни комисии, на 22.10.2024 г. – 108, 
на 23.10.2024 г. – 204, на 24.10.2024 г. – 66, 
на 25.10.2024 г. – 156, на 26.10.2024 г. – 30 
членове, т.е. за шестте дни преди изборите 
са сменени 881 членове, или 19 % от съста­
ва на секционните избирателни комисии. В 
09 Кърджалийски изборен район в периода 
21 – 26.10.2024 г. са направени 534 смени – 12, 
6 % от състава на секционните избирателни 
комисии, като в периода 14 – 20.10.2024 г. 
са извършени други 606 смени. Над 10 % 
от състава на секционните избирателни 
комисии е сменен в 29 Хасковски и в 30 
Шуменски изборен район. Не по-различен 
е резултатът и в други изборни райони за 
периода 21 – 27.10.2024 г.
Множеството смени на членове на сек­
ционни избирателни комисии, особено в 
дните 21 – 26.10.2024 г., станаха публично 
достояние, бяха широко отразени в медиите и 
създадоха обществена среда преди изборите, 
която не допринася за доверието в изборния 
процес и не мотивира гражданите да упраж­
нят активното си избирателно право. При 
това проблеми с масова смяна на членове 
на секционни избирателни комисии имаше 
и при изборите за народни представители от 
9.06.2024 г. – само четири месеца по-рано, но 
този факт не е мотивирал нито законодателя, 
нито Централната избирателна комисия да 
вземат своевременно необходимите мерки 
за прекратяване на необоснованите и мно­
гобройни смени на членовете на секцион­
ните избирателни комисии, независимо от 
извода от предходните избори, направен от 
самата Централна избирателна комисия, че 
именно масовите смени на членове на сек­
ционните избирателни комисии са основната 
причина за многото сгрешени секционни 
протоколи. В подкрепа на извода, че мно­
жеството необосновани смени на членове 
на секционните избирателни комисии се 
отразяват отрицателно на качеството на 
работата на изборната администрация е и 
Решение № 3971-НС от 30.10.2024 г. на Цен­
тралната избирателна комисия за одобряване 
на анализа на несъответствията, от което 
е видно, че в 1272 протокола на секционни 
избирателни комисии е установено едно или 
друго несъответствие на вписаните данни, 
което значи в 9,86 % от протоколите, като 
броят на разликите е 3829, или средно по 
три несъответствия на всеки един от тези 
1272 протокола. Потвърждение изводът на­
мира и в изложеното по-долу относно допус­
натите от секционните избирателни комисии 
нарушения при съставянето на протоколите 
и съхранението на изборните книжа.
Създалата се ситуация със секционните 
избирателни комисии наложи Централната 
избирателна комисия на 26.10.2024 г. в за­
седанието си от 13:00 ч. да приеме указание 
до районните избирателни комисии за пре­
установяване на приемането на решения, с 
които се извършват замени в съставите на 
секционните избирателни комисии по пред­
ложение на политически партии и коалиции, 
като замени може да бъдат извършвани 
единствено при наличие на съответната хи­
потеза на чл. 91, ал. 5 във връзка с чл. 51, 
ал. 2 ИК. Това закъсняло указание не може 
да отстрани правните последици от извър­
шените многобройни замени – участието в 
секционните избирателни комисии на лица, 
които не са преминали обучение и не са 
запознати в необходимата степен и по необ­
ходимия начин със законовите изисквания 
за произвеждане на избори. Задължение на 
държавата е да гарантира, че лицата, които 
осъществяват изборите – при това точно тези, 
които са призвани да гарантират свободния и 
честен вот на всеки гражданин – са надлежно 
обучени и достатъчно компетентни, защото 
точно те градят доверието в изборния процес. 
Допуснатите множество необосновани 
смени на членове на секционни избирателни 
комисии накърняват доверието в изборния 
процес.
4. По доводите за нарушения при съста­
вянето на протоколите на секционните из­
бирателни комисии и при съхранението на 
изборните книжа
Вносителите на исканията по к.д. № 34/2024 г., 
по к.д. № 35/2024 г. и по к.д. № 36/2024 г. 
считат изборния резултат за незаконен и 
поради нарушения при съставянето на прото­
колите на секционни избирателни комисии. 
Протоколите на секционните избирателни 
комисии, заедно с бюлетините, са един­
ствените, установени от закона материални 
носители на волята на гражданите, изразена 
чрез гласуване. Съгласно чл. 273, ал. 1 ИК 
секционната избирателна комисия устано­
вява резултатите от гласуването с хартиени 
бюлетини и с бюлетините от машинното 
гласуване и съставя протокол. Протоколът